
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 280 

20 Δεκεμβρίου 2007 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

239. Περί εφαρμογής της απόφασης 1723 (2006) του Συμ¬ 
βουλίου Ασφαλείας του Οργανισμού Ηνωμένων Εθνών. 
(Ο.Η.Ε.). 1 

ΣΥΜΒΑΣΕΙΣ 

Χρηματοδότηση του Ελληνικού Δημοσίου με ποσό μέχρι 
τριακοσίων εκατομμυρίων Ευρώ (300.000.000,00 €) για 
πληρωμή Ταμειακών Διευκολύνσεων (προκαταβολών) 
σε δικαιούχους Δικαιωμάτων Ενιαίας Ενίσχυσης, ένα¬ 
ντι των οριστικών πληρωμών. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 239 
Περί εφαρμογής της απόφασης 1723 (2006) του Συμβουλίου 
Ασφαλείας του Οργανισμού Ηνωμένων Εθνών. (Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Ο.Η.Ε. όπως 
κυρώθηκε με τον α.ν. 585/1945 (Α' 242). 

2. Το άρθρο 1 παρ. 1 του α.ν. 92/1967 «Περί εφαρμογής απο¬ 
φάσεων του Συμβουλίου Ασφαλείας των Ηνωμένο)ν Εθνών και 
περί εγκρίσεως και εφαρμογής συστάσεων του Συμβουλίου 
Ασφαλείας και της Γ ενικής Συνελεύσεως» (Α' 139). 

3. Το άρθρο 90 του Κώδικα Νομοθεσίας για την Κυβέρνηση 
κα τα κυβερνητικά όργανα που κυρώθηκε με το άρθρο πρώτο 
του π.δ/τος 63/2005. (Α' 98). 

4. Την από 19.12.2006 απόφαση του Υπουργού Εξωτερικών 
Φ.3210Α/ 47 /ΑΣ 1859 «Εφαρμογή της υπ' αριθμ. 1723 (2006) από¬ 
φασης του Συμβουλίου Ασφαλείας του Οργανισμού Ηνωμένων 
Εθνών περί Ιράκ» (Α' 283). 

5. Το π.δ. 250/2005 «Εφαρμογή της απόφασης 1483 (2003) 
του Συμβουλίου Ασφαλείας του Οργανισμού Ηνωμένων Εθνών 
(Ο.Η.Ε)» (Α’299). 

6. Το π.δ. 109/2006 «Εφαρμογή της υπ' αριθμ. 1546 (2004) από¬ 
φασης του Συμβουλίου Ασφαλείας του Οργανισμού Ηνωμένων 
Εθνών (Ο.Η.Ε.)» (Α’ 109). 

7. Το π.δ. 172/2006 «Εφαρμογή της υπ’ αριθμ. 1637 (2005) από¬ 
φασης του Συμβουλίου Ασφαλείας του Οργανισμού Ηνωμένων 
Εθνών (Ο.Η.Ε.)» (Α' 184). 

8. Το γεγονός ότι από τις διατάξεις του παρόντος διατάγ¬ 
ματος δεν προκαλείται δαπάνη σε βάρος του κρατικού προ¬ 
ϋπολογισμού. 


9. Την υπ’ αριθμ. 140/2007 γνωμοδότηση του Συμβουλίου 
της Επικράτειας μετά από πρόταση των Υπουργών Εξωτερι¬ 
κών, Οικονομίας και Οικονομικών, Ανάπτυξης και Δικαιοσύνης, 
αποφασίζουμε: 


Άρθρο μόνο 

Παρατείνεται, μέχρι την 31η Δεκεμβρίου 2007, η ισχύς του 
άρθρου 5 του προεδρικού διατάγματος 250/2005, «Εφαρμογή 
της απόφασης 1483 (2003) του Συμβουλίου Ασφαλείας του 
Οργανισμού Ηνωμένων Εθνών (Ο.Η.Ε.)» (Α' 299), το οποίο είχε 
παραμείνει σε ισχύ, βάσει του άρθρου 2 του προεδρικού δια¬ 
τάγματος 109/2006, «Εφαρμογή της υπ’ αριθμ. 1546 (2004) από¬ 
φασης του Συμβουλίου Ασφαλείας του Οργανισμού Ηνωμένων 
Εθνών (Ο.Η.Ε.)» (Α' 109) και του οποίου η ισχύς παρατάθηκε 
μέχρι την 31η Δεκεμβρίου 2006, βάσει του άρθρου Μόνου του 
προεδρικού διατάγματος 172/2006 «Εφαρμογή της υπ’ αριθμ. 
1637 (2005) απόφασης του Συμβουλίου Ασφαλείας του Οργα¬ 
νισμού Ηνωμένων Εθνών (Ο.Η.Ε.)» (Α 184). 

Στην Υπουργό Εξωτερικών αναθέτουμε τη δημοσίευση του 
παρόντος Διατάγματος, στην ίδια δε Υπουργό και στους 
Υπουργούς Οικονομίας και Οικονομικών, Ανάπτυξης και Δι¬ 
καιοσύνης, την εκτέλεσή του. 

Αθήνα, 10 Δεκεμβρίου 2007 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 


ΑΝΑΠΤΥΞΗΣ ΔΙΚΑΙΟΣΥΝΗΣ 

X. ΦΩΛΙΑΣ Σ. ΧΑΤΖΗΓΑΚΗΣ 

-♦- 


ΣΥΜΒΑΣΕΙΣ 


( 2 ) 

ΣΥΜΒΑΣΗ 

Προοίμιο 

Χρηματοδότηση του Ελληνικού Δημοσίου με ποσό μέχρι τρια- 
κοσίων εκατομμυρίων Ευρώ (300.000.000,00 €) για πληρω¬ 
μή Ταμειακών Διευκολύνσεων (προκαταβολών) σε δικαιού¬ 
χους Δικαιωμάτων Ενιαίας Ενίσχυσης, έναντι των οριστικών 
πληρωμών. 


Στην Αθήνα σήμερα την 6η Δεκεμβρίου 2007 μεταξύ: 
α) Τ ου Ελληνικού Δημοσίου, που εκπροσωπείται, νόμιμα στην 
προκειμένη περίπτωση, από τον Υπουργό Αγροτικής Ανάπτυξης 

και Τροφίμων Αλέξανδρο Κοντό και τον Υφυπουργό Οικονομίας 
και Οικονομικών Νικόλαο Λέγκα και 

β) Της Αγροτικής Τράπεζας της Ελλάδος Α.Ε. που εκπρο¬ 
σωπείται από τον Διοικητή αυτής κ. Δημήτριο Μηλιάκο, συμ- 
φωνούνται τα εξής: 

Άρθρο Ιο 

Η Αγροτική Τράπεζα της Ελλάδος Α.Ε. μετά από αίτημα του 
Ελληνικού Δημοσίου, θα το χρηματοδοτήσει με ποσό μέχρι 
τριακοσίων εκατομμυρίων Ευρώ (300.000.000,00 €) για την 
πληρωμή Ταμειακών Διευκολύνσεων (προκαταβολών) σε δικαι¬ 
ούχους Δικαιωμάτων Ενιαίας Ενίσχυσης, έναντι των οριστικών 
πληρωμών. 

Άρθρο 2ο 

Ο Υπουργός Αγροτικής Ανάπτυξης και Τροφίμων και ο Υφυ¬ 
πουργός Οικονομίας και Οικονομικών, που νόμιμα εκπροσω¬ 
πούν το Ελληνικό Δημόσιο, δηλώνουν με την παρούσα ότι απο¬ 
δέχονται για λογαριασμό του Ελληνικού Δημοσίου τη σύναψη 
σύμβασης χρηματοδότησης από την Αγροτική Τράπεζα της 
Ελλάδος Α.Ε. με ποσό μέχρι τριακοσίων εκατομμυρίων Ευρώ 
(300.000.000,00 €) και εξουσιοδοτούν την Αγροτική Τράπεζα 
της Ελλάδος Α.Ε. να διαθέσει το προϊόν αυτής, σύμφωνα με 
το παραπάνω άρθρο 1. 

Άρθρο 3ο 

Το προϊόν της χρηματοδότησης θα μεταφερθεί σε ειδικό 
λογαριασμό που θα ανοιχθεί στη Διεύθυνση Εργασιών Υπο¬ 
στήριξης της ΑΤΕόβηΚ, με χρέωση του οποίου η Διεύθυνση 
Πληροφορικής θα προβαίνει στις σχετικές πληρωμές στους 
δικαιούχους. Οι πληρωμές των Ταμειακών Διευκολύνσεων (προ¬ 
καταβολών) θα γίνονται με εντολές του Υπουργείου Αγροτικής 
Ανάπτυξης και Τροφίμων - Γενική Διεύθυνση Φυτικής Παραγω¬ 
γής (πληρωμές, εντολές, μαγνητικά αρχεία, παρακολούθηση), 
σε πίστωση των λογαριασμών που έχουν δηλωθεί από τους 
ίδιους τους δικαιούχους. Η ανάληψη των ποσών αυτών θα γί¬ 
νεται μετά την υποβολή υπεύθυνης δήλωσης - εξουσιοδότησης 
από αυτούς (ως συνημμένο υπόδειγμα). 

Οι Ταμειακές Διευκολύνσεις (προκαταβολές) αυτές θα επα- 
νεισπραχθούν από τους λογαριασμούς των δικαιούχων, αμέσως 
μετά την πίστωση των λογαριασμών τους με τα οριστικώς 
δικαιούμενα ποσά και θα μεταφερθούν στον ειδικό λογαρι¬ 
ασμό της Τράπεζας, από τον οποίο εκταμιεύτηκαν. Τα ποσά 
των Ταμειακών Διευκολύνσεων (προκαταβολών) που επανει- 
σπράττονται θα μπορούν και πάλι να χρησιμοποιηθούν για νέες 
πληρωμές προκαταβολών με τη διαδικασία που ήδη ορίζεται, 
μετά από έγγραφη εντολή του Ελληνικού Δημοσίου. 

Οι συναρμόδιες Κεντρικές Διευθύνσεις και τα καταστήματα 
της ΑΤΕόβηΚ, στις περιπτώσεις που διακρίνουν με σαφήνεια 
και σιγουριά ότι οι Ταμειακές Διευκολύνσεις (προκαταβολές) 
επανεισπράχθηκαν πλήρως από τους λογαριασμούς των δι¬ 
καιούχων, μετά την πίστωση των οριστικώς δικαιούμενων πο¬ 
σών, εφόσον αυτοί δεν προσήλθαν να υποβάλλουν υπεύθυνη 
δήλωση- εξουσιοδότηση, δεν θα ζητούν πλέον την υποβολή 
της και θα αποδεσμεύουν τα σχετικά ποσά. 

Οι πληρωμές των Ταμειακών Διευκολύνσεων (προκαταβο¬ 
λών) θα γίνονται με αρχεία που θα σταλούν στην Τράπεζα 
από το Ελληνικό Δημόσιο και θα περιέχουν τις ίδιες ακριβώς 
εγγραφές και τα ίδια ποσά ανά εγγραφή με τα αρχεία των 
οριστικών πληρωμών. Η ακρίβεια των περιεχομένων των αρ¬ 
χείων διασφαλίζεται από το Ελληνικό Δημόσιο - Υπουργείο 
Αγροτικής Ανάπτυξης και Τροφίμων, το οποίο αποδέχεται και 
βεβαιώνει ότι η ΑΤΕόβηΚ δεν υποχρεούται σε σχετικό έλεγχο 
ή διασταύρωση των αρχείων. 

Μετά το τέλος των οριστικών πληρωμών, το Δημόσιο ανα¬ 
λαμβάνει να καταβάλει στην ΑΤΕόβηΚ τυχόν διαφορές που θα 
προκύπτουν κατά την εκκαθάριση των δαπανών, συμπεριλαμ¬ 
βανομένων των αχρεωστήτως καταβληθέντων ποσών (δηλ. 
αυτών που δεν κατέστη εφικτό να επιστραφούν), λογιστικών 
διαφορών, διαφορών στρογγυλοποίησης, αντιλογισμού ή οποι- 
ωνδήποτε άλλων διαφορών που οφείλονται σε παραλείψεις, ή 
διαχειριστικά λάθη που δεν οφείλονται στην ΑΤΕόβηΚ. 


Άρθρο 4ο 

Η διάρκεια της χρηματοδότησης θα είναι ένα (1) έτος με 
έναρξη την ημερομηνία υπογραφής της παρούσας. 

Το Ελληνικό Δημόσιο έχει δικαίωμα εφάπαξ αποπληρωμής του 
δανείου στη λήξη του ή τμηματικά μέχρι και τη λήξη του. 

Η παραπάνω χρηματοδότηση θα επιβαρύνεται με κυμαινόμενο 
επιτόκιο, το οποίο θα είναι ίσο με το επιτόκιο εκτοκισμού διατρα¬ 
πεζικής αγοράς Ευπόοι· εξαμήνου, που ισχύει την ημέρα έναρξης 
περιόδου εκτοκισμού, όπως αυτό διαμορφώνεται δύο (2) εργά¬ 
σιμες ημέρες πριν, πλέον περιθωρίου (πιβΓςίπ) 0,15 %. Η χρονική 
βάση υπολογισμού των τόκων είναι ο λόγος των πραγματικών 
ημερών προς το έτος των 360 ημερών. Οι τόκοι είναι απαιτητοί 
από το Ελληνικό Δημόσιο κατά τη λήξη της χρηματοδότησης. 

Εφάπαξ έξοδα εξέτασης και έγκρισης δανείου δεν θα ει- 
σπραχθούν. 

Η εξόφληση του κεφαλαίου της χρηματοδότησης θα γίνει 
συμψηφιστικά μετά την πραγματοποίηση των οριστικών πλη¬ 
ρωμών και σε κάθε περίπτωση μέχρι τη λήξη της διάρκειας της 
χρηματοδότησης. Η ΑΤΕόβηΚ, τρεις (3) μήνες μετά τη χορήγηση 
θα μεταφέρει σε πίστωση του κεφαλαίου της χρηματοδότησης 
τα ποσά των Ταμειακών Διευκολύνσεων (προκαταβολών) που 
θα έχουν επανεισπραχθεί από τους δικαιούχους μετά την κατα¬ 
βολή των οριστικώς δικαιούμενων ποσών. Η ως άνω μεταφορά 
θα διενεργείται από την ΑΤΕ03 πΙ< μόνο μετά από προηγούμενη 
έγγραφη εντολή του Ελληνικού Δημοσίου. Ή εργασία αυτή θα 
επαναλαμβάνεται κάθε μήνα για το υπόλοιπο διάστημα μέχρι 
τη λήξη της χρηματοδότησης ή αν παραστεί ανάγκη και μετά 
τη λήξη της, έως την οριστική τακτοποίηση. 

Η ΑΤΕόβηΚ για την πραγματοποίηση των πληρωμών της Ταμει¬ 
ακής Διευκόλυνσης (προκαταβολής) θα προβαίνει σε διαδικασίες 
(πίστωση-δέσμευση λογαριασμών, παραλαβή δηλώσεων-αποδέ- 
σμευση λογαριασμών, επανείσπραξη ταμειακών διευκολύνσεων- 
προκαταβολών, συμφωνίες, τακτοποίησης ταμιακών διευκολύν¬ 
σεις ν-προκαταβολών κ.ά.) για τις οποίες θα επιβαρύνεται με 
έξοδα. Τα παραπάνω έξοδα που υπολογίζονται σε δυο Ευρώ 
(2,00 €) για κάθε δικαιούχο που περιλαμβάνεται στα μαγνητικά 
αρχεία που θα της σταλούν, θα καταβάλει το Ελληνικό Δημόσιο 
στην ΑΤΕόβηΚ κατά τη λήξη της χρηματοδότησης. 

Σε περίπτωση καθυστέρησης πληρωμής των τόκων, των 
εξόδων ή του κεφαλαίου, θα οφείλεται τόκος υπερημερίας 
ίσος με το επιτόκιο που αναφέρεται στην παρούσα σύμβαση 
προσαυξημένο κατά μία εκατοστιαία μονάδα (1,00%). 

Άρθρο 5ο 

Ρητά συμφωνείται ότι σε περίπτωση που κατά τη διάρκεια 
της χρηματοδότησης αλλάξουν οι όροι των υποχρεώσεων περί 
κεφαλαιακής επάρκειας των Τραπεζών για τα δάνεια προς το 
Ελληνικό Δημόσιο ή και τους Οργανισμούς, που δανείζονται 
με την Εγγύηση του Ελληνικού Δημοσίου, η Τράπεζα, αφού 
πρώτα ενημερώσει εγγράφως το Ελληνικό Δημόσιο, θα έχει 
δικαίωμα αναπροσαρμογής του περιθωρίου (πΐ3Γ9ίη) σε επίπεδο 
που να καλύπτει το επιπλέον κόστος που συνεπάγεται για την 
τράπεζα η αλλαγή αυτή. 

Άρθρο 6ο 

Η παρούσα σύμβαση συντάχθηκε σε τέσσερα (4) όμοια αντί¬ 
τυπα. 

Η σύμβαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Δεκεμβρίου 2007 
Οι Συμβαλλόμενοι 
Για το Ελληνικό Δημόσιο 

Ο Υπουργός Ο Υφυπουργός 

Αγροτικής Ανάπτυξης και Τροφίμων Οικονομίας και Οικονομικών 
Α. ΚΟΝΤΟΣ Ν. ΛΕΓΚΑΣ 

Για την Αγροτική Τράπεζα της Ελλάδος ΑΕ 
Ο Διοικητής 
ΔΗΜ. ΜΗΛΙΑΚΟΣ 

ΥΠΕΥΘΥΝΗ ΔΗΛΩΣΗ - ΑΝΕΚΚΛΗΤΗ ΕΝΤΟΛΗ ΚΑΙ ΠΛΗΡΕΞΟΥΣΙΟΤΗΤΑ - 
ΕΚΧΩΡΗΣΗ ΓΙΑ ΕΙΣΠΡΑΞΗ ΤΑΜΕΙΑΚΗΣ ΑΙΕΥΚΟΛΥΝΣΗΣ 
(ΠΡΟΚΑΤΑΒΟΛΗΣ) ΔΙΚΑΙΩΜΑΤΩΝ ΕΝΙΑΙΑΣ ΕΝΙΣΧΥΣΗΣ 

ΕΠΩΝΥΜΟ:.ΟΝΟΜΑ:. 

ΠΑΤΡΩΝΥΜΟ:.ΤΗΛ:. 

ΑΔΤ και ή ΑΦΜ:... / . 

ΔΗΜΟΣ Ή ΚΟΙΝΟΤΗΤΑ:.ΝΟΜΟΣ:. 

ΚΑΤΑΘΕΤΙΚΟΣ ΛΟΓ/ΣΜΟΣ ΣΤΗΝ ΑΤΕ. 

(13 ψηφία όπως δηλ. στη Αίτηση ενίσχυσης του παραγωγού) 

Με την παρούσα παρέχω την ανέκκλητη και ανεπιφύλακτη πληρεξουσιότητα προς την Αγροτική 
Τράπεζα της Ελλάδος (Κατάστημα ΑΤΕύαηΓ.): 

α) να πιστώσει τον ως άνω καταθετικό λογαριασμό μου που τηρώ στην ΑΤΕύεηΕ με το 
καταβαλλόμενο από το Υ.Α.Α.Τ. ποσό της Ταμειακής Διευκόλυνσης (προκαταβολής) ενιαίας 
ενίσχυσης έναντι της οριστικώς δικαιούμενης κοινοτικής ενιαίας ενίσχυσης, σύμφωνα με τους όρους 
και τις προϋποθέσεις της πολιτείας και 

β) να πιστώσει τον ως άνω λογαριασμό μου με το οριστικώς δικαιούμενο ποσό κοινοτικής 
ενιαίας ενίσχυσης και να αναλάβει δυνάμει της ανέκκλητης εντολής και πληρεξουσιότητας που 
παρέχω με την παρούσα, το ισόποσο της ως άνω Ταμειακής Διευκόλυνσης (προκαταβολής) και να το 
επιστρέφει στο λογαριασμό του Ελληνικού Δημοσίου από τον οποίο δόθηκε. Σε περίπτωση που το 
ποσό της παραπάνω Ταμ. Διευκ/σης είναι μεγαλύτερο από τα οριστικώς δικαιούμενα ποσά, παρέχω με 
την παρούσα την ανέκκλητη εντολή και πληρεξουσιότητα στην ΑΤΕβαιΨ να αναλάβει τη διαφορά 
από τον ως άνω λογαριασμό μου μετά την πίστωσή του με τα ποσά που θα δικαιούμαι στο μέλλον να 
λάβω ως οικονομικές ενισχύσεις ή αποζημιώσεις ή επιδοτήσεις για τις αγροτικές μου καλλιέργειες και 
να την επιστρέφει στον ως άνω λογαριασμό του Ελληνικού Δημοσίου. 

Επίσης, δηλώνω ότι αποδέχομαι τον αντιλογισμό του καταβαλλόμενου από το Υ.Α.Α.Τ. ποσού της 
Ταμειακής Διευκόλυνσης (προκαταβολής) ενιαίας ενίσχυσης σε περίπτωση τυχόν λάθους υπολογισμού 
ή λογιστικού λάθους των εντολέων της προκαταβολής ή λόγω άλλων ενεργειών δικών μου ή 
συνδικαιούχων του λογαριασμού μου (π.χ κλείσιμο λογαριασμού, αλλαγή ονόματος, επωνύμου ή 
λογαριασμού). Για τις ενέργειες αυτές εξουσιοδοτώ ανέκκλητα την ΑΤΕβαηλ να χρεώσει με το 
ισόποσο της Ταμειακής Διευκόλυνσης (προκαταβολής) ενιαίας ενίσχυσης που θα έχει καταβάλλει το 
Υ.Α.Α.Τ. τον ως άνω λογαριασμό μου ή σε περίπτωση που αυτός έκλεισε να χρεώσει άλλο 
λογαριασμό μου και να το επιστρέφει στο λογαριασμό του Ελληνικού Δημοσίου από τον οποίο 
δόθηκε. 


Ο/Η ΥΠΕΥΘΥΝΑ ΔΗΛΩΝ/ΟΥΣΑ 
ΕΞΟΥΣΙΟΔΟΤΩΝ/ΟΥΣΑ & 
ΕΚΧΩΡΩΝ/ΟΥΣΑ 


. 2007 

(τόπος, ημερομηνία) 

ΒΕΒΑΙΩΣΗ 

Βεβαιώνεται ότι ο έναντι δηλών και 
εξουσιοδοτών υπέγραψε ενώπιον μας, 
ελέγχοντας και την ταυτοπροσωπία του. 


(Ονοματεπώνυμο, υπογραφή) (Ο Διευθυντής και ο αρμόδιος υπάλληλος ΑΤΕύειΨ 

ονοματεπώνυμο, υπογραφή) 

ΘΕΩΡΕΙΤΑΙ 

ΓΙΑ ΤΟ ΓΝΗΣΙΟ ΤΗΣ ΥΠΟΓΡΑΦΗΣ 
( ΜΟΝΟ σε περίπτωση μη προσέλευσης στην 
ΑΤΕά&πΕ του δικαιούχου της Ταμειακής 
Διευκ/σης) 


(Υπογραφή, σφραγίδα αρμοδίου θεώρησης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΥΠΕΥΘΥΝΗ ΔΗΛΩΣΗ -ΑΝΕΚΚΛΗΤΗ ΕΝΤΟΛΗ ΚΑΙ ΠΛΗΡΕΞΟΥΣΙΟΤΗΤΑ - 
ΕΚΧΩΡΗΣΗ ΓΙΑ ΕΙΣΠΡΑΞΗ ΤΑΜΕΙΑΚΗΣ ΔΙΕΥΚΟΛΥΝΣΗΣ 
(ΠΡΟΚΑΤΑΒΟΛΗΣ) ΔΙΚΑΙΩΜΑΤΩΝ ΕΝΙΑΙΑΣ ΕΝΙΣΧΥΣΗΣ 


ΕΠΩΝΥΜΟ:. 

ΠΑΤΡΩΝΥΜΟ:. 

ΑΛΤ και ή ΑΦΜ:. 

ΔΗΜΟΣ Η ΚΟΙΝΟΤΗΤΑ: 


ΟΝΟΜΑ: 
ΤΗΑ:. 


ΝΟΜΟΣ: 


Με την παρούσα παρέχω την ανεκκν ητη και ανεπιφύλακτη πληρεξουσιότητα προς την ΤΡΑΠΕΖΑ : 

. ΚΑΤΑΣΤΗΜΑ: . 

ΚΑΤΑΘΕΤΙΚΟΣ ΛΟΓΑΡΙΑΣΜΟΣ : . 

(όπως στην Αίτηση Ενίσχυσην του δικαιούχου) 

α) να πιστώσει τον ως άνω καταθετικό λογαριασμό μου με ίο καταβαλλόμενο από το Υ.Α.Α. I. 
ποσό της Ταμειακής Διευκόλυνσης (προκαταβολής) ενιαίας ενίσχυσης έναντι της οριστικώς 
δικαιούμενης κοινοτικής ενιαίας ενίσχυσης, σύμφωνα με τους όρους και τις προϋποθέσεις την 
πολιτείας και 

β| να πιστώσει τον ως άνω λογαριασμό μου με το οριστικώς δικαιούμενο ποσό κοινοτικής 
ενιαίας ενίσχυσης και να αναλάβει δυνάμει της ανέκκλητης εντολής και πληρεξουσιότητας που 
παρεχιο με την παρούσα, το ισόποσο της ως άνυ> Ταμειακής Διευκόλυνσης (προκαταβολής) και να το 
επιστρέφει στο λογαριασμό του Ελληνικού Δημοσίου από τον οποίο δόθηκε. Σε περίπτωση που το 
ποσό της παραπάνω Ταμ. Διευκ'σης είναι μεγαλύτερο από τα οριστικώς δικαιούμενα ποσά, παρέχω με 
την παρούσα την ανέκκλητη εντολή και πληρεξουσιότητα στην παραπάνιυ Τράπεζα να αναλάβει τη 
διαφορά από τον ως άνω λοιαριασμο μου μετά την πίστωσή του με τα ποσά που 0α δικαιούμαι στο 
μέλλον να λάβω ως οικονομικές ενισχύσεις ή αποζημιώσεις ή επιδοτήσεις για τις αγροτικές μου 
καλλιέργειες και να την επισιρέψε.ι στον ως άνω λογαριασμό του Ελληνικού Δημοσίου. 

Επίσης, δηλώνω ότι αποδέχομαι τον αντιλογισμό του καταβαλλόμενου από το Υ.Α.Α.Τ. ποσού της 
Ταμειακής Διευκόλυνσης (προκαταβολής) ενιαίας ενίσχυσης σε περίπτωση τυχόν λάθους υπολογισμού 
ή λογιστικού λάθους των εντολέων της προκαταβολής ή λόγοι άλλων ενεργειών δικών μου ή 
συνόικαιούχων του λογαριασμού μου (π.χ κλείσιμο λογαριασμού, αλλαγή ονόματος, επωνύμου ή 
λογαριασμού). Για τις ενέργειες αυτές εξουσιοδοτώ ανέκκλητα την παραπάνω Τ ράπεζα να χρεώσει με 
το ισοποσο της Ταμειακής Διευκόλυνσης (προκαταβολής) ενιαίας ενίσχυσης που θα έχει καταβάλλει 
το Υ.Α.Α. Γ. τον ως άνω λογαριασμό μου ή σε περίπτωση που αυτός έκλεισε να χρεώσει άλλο 
λογαριασμό μου και να το επιστρέφει στο λογαριασμό του Ελληνικού Δημοσίου από τον οποίο 
δόθηκε. 


Ο II ΥΠΕΥΘΥΝΑ ΔΗΛΩΝ ΟΥΣΑ 
ΕΞΟΥΣΙΟΔΟΤΩΝ ΟΥΣΑ Δ 
ΕΚΧΩΡΩΝ ΟΥΣΑ 


. 2007 

(τόπος, ημερομηνία) 

ΒΕΒΑΙΩΣΗ 

Βεβαιώνεται ότι ο έναντι θηλών και 
εξουσιυδοτών υπέγραψε ενώπιον μας. 
ελέγχοντας και την ταυτοπροσωπία του. 


(Ονοματεπώνυμο, υπογραφή) 


(Ο Διευθυντής και ο αρμόδιος υπάλληλος της Τράπεζας 
ονοματεπώνυμο, υπογραφή) 


ΘΕΩΡΕΙΤΑΙ 

I ΙΑ ΙΟ I Ν) ΙΣΙΟ ΤΗΣ ΥΠΟΓΡΑΦΗΣ 
( ΜΟΝΟ σε περίπτωση μη προσέλευσης στην 
Τράπεζα του δικαιούχου της Ταμειακής 
Λιευκ σης) 


(Υπογραφή, σφραγίδα αρμοδίου θεώρησης) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

